**Škola:** Osnovna škola Antuna Mihanovića, Petrovsko

**Školska godina:** 2020./2021.

**Učiteljica:** Jelena Banko

**Razredni odjel:** 5.a

**ELEMENTI VREDNOVANJA U UČENJU I POUČAVANJU POVIJESTI – OSNOVNA ŠKOLA -**

Elementi vrednovanja u učenju i poučavanju Povijesti povezani su s tehničkim konceptima te sadržajima i aktivnostima iz ishoda učenja.

|  |  |
| --- | --- |
| **Činjenično znanje**:  | poznavanje i razumijevanje događaja, procesa i pojava, temeljnih kronoloških odrednica, osnova korištenja povijesnih i zemljopisnih karata te korištenje odgovarajuće povijesne terminologije.   |
| **Konceptualno znanje**:  | poznavanje, korištenje i razumijevanje tehničkih koncepata kao okvira za tumačenje i razumijevanje prošlih događaja, procesa i pojava. Riječ je o konceptima vremena i prostora, uzroka i posljedica, kontinuiteta i promjena, rada na povijesnim izvorima, povijesne perspektive te usporedbe i sučeljavanja.  |
| **Proceduralno znanje:**  | poznavanje i primjena odgovarajućih metoda, postupaka i procedura u radu s povijesnim izvorima te u istraživanju prošlosti.   |

**PRIJEDLOG KRITERIJSKOG VREDNOVANJA U UČENJU I POUČAVANJU POVIJESTI – OSNOVNA ŠKOLA**

|  |  |
| --- | --- |
| **ČINJENIČNO ZNANJE**Znanje tj. mogućnost opisivanja i objašnjavanja činjenica i pojmova iz nastavnog gradiva koje se provjerava.  | **ODLIČAN** – Učenik zna objasniti sve tražene povijesne događaje, pojave i pojmove. Može ih produktivno i samostalno uporabiti, ne zbunjuju ga dodatna pitanja učitelja/učiteljice, odgovaranje nalikuje razgovoru. - Uočava i primjenjuje korelacije između nastavnih sadržaja povijesti i drugih predmeta. Povezuje naučeno gradivo sa suvremenim događajima. |
|  | **VRLO DOBAR** – Učenik zna većinu povijesnih događaja, pojmova i pojava. Nije uvijek samostalan u uporabi istih, uglavnom ga ne zbunjuju pitanja učitelja/učiteljice, oko nekih pojmova je nesiguran. |
|  | **DOBAR** – Učenik prepoznaje samo najvažnije povijesne pojmove, događaje i procese. Potrebno mu je dosta pomoći učitelja/učiteljice, njome se uglavnom zna koristiti, poneka pitanja učitelja/učiteljice mogu ga zbuniti. |
|  | **DOVOLJAN** – Učenik prepoznaje samo temeljne pojmove i najvažnije povijesne događaje i ličnosti.  |
|  | **NEDOVOLJAN –** Unatoč potpitanjima i navođenju od strane učitelja/učiteljice nije odgovorio na više od polovice pitanja, odgovori su površni. Neispravno navodi i koristi povijesne pojmove. |
| **KONCEPTUALNO ZNANJE**- razvrstati ljude, događaje i promjene u svjetskoj i hrvatskoj povijesti u ispravna vremenska razdoblja, interpretirati povijesne sadržaje uz pomoć povijesne i geografske karte; objasniti povezanost geoprostora s gospodarskim razvojem; protumačiti razlike i sličnosti- analizirati primjere promjene i kontinuiteta kroz različita povijesna razdoblja; izraditi crtu vremena s različitim povijesnim aspektima ili usporednu tablicu zbivanja- opisati i povezati razloge i rezultate povijesnih događaja, situacija i promjena u proučavanim razdobljima (kratkoročni i dugoročni uzroci/ posljedice). Učenik može klasificirati, analizirati, sumirati, navesti primjer objašnjavajući pov. događaje. | **ODLIČAN** – Točno i argumentirano razvrstava ljude, događaje i promjene u ispravna vremenska razdoblja (orijentacija unutar razdoblja i kroz razdoblja) i rekonstruira tijek i trajanje povijesnih događaj i promjena. Samostalno izrađuje točne i cjelovite crte vremena i usporedne tablice zbivanja.Točno uočava te objašnjava povijesne sadržaje na povijesnoj karti i donosi zaključke. Samostalno i precizno u slijepe karte unosi tražene povijesne sadržaje. Događaje i procese tumači kao uzročno‐posljedični slijed, razumije uzroke različitih motiva pojedinaca i društvenih skupina, može protumačiti međuovisnost događaja u različitim zemljama. Opisuje i povezuje razloge i rezultate povijesnih događaja, situacija i promjena u proučavanim razdobljima. Donosi ispravne zaključke o promjenama i kontinuitetima unutar šireg povijesnog konteksta |
|  | **VRLO DOBAR** – Točno razvrstava ljude, događaje i promjene u ispravna vremenska razdoblja (orijentacija unutar razdoblja i kroz razdoblja) i rekonstruira tijek i trajanje povijesnih događaj i promjena. Izrađuje točne crte vremena. Usporedne tablice zbivanja **izrađuje uz pomoć učitelja/učiteljice.**  Točno uočava te objašnjava povijesne sadržaje na povijesnoj karti. U slijepe karte unosi gotovo sve tražene povijesne sadržaje.  |
|  | **DOBAR** – Većinu ljudi, događaja i promjena razvrstava u ispravna vremenska razdoblja (orijentacija unutar razdoblja i kroz razdoblja) i rekonstruira trajanje povijesnih događaj i promjena. Uz pomoć učitelja/učiteljice izrađuje crte vremena.Na slijepe karte unosi veći dio traženih sadržaja.  |
|  | **DOVOLJAN** – Površno i s pogreškama razvrstava ljude, događaje i promjene u vremenska razdoblja (orijentacija unutar razdoblja i kroz razdoblja) i određuje tijek i trajanje povijesnih događaja i promjena.Površno i s pogreškama određuje povijesne sadržaje na povijesnoj karti ili se ne zna koristiti slijepim kartama.  |
|  | **NEDOVOLJAN** – Ne prepoznaje povijesne sadržaje na karti. Unatoč potpitanjima i navođenju od strane učitelja/učiteljice nije odgovorio na više od pola postavljenih pitanja. Učenik nije usvojio ključne pojmove vezane uz kronologiju. Niti uz veliku pomoć učitelja/učiteljice ne opisuje karakteristična obilježja prošlih društava i razdoblja niti izrađuje najjednostavnije crte vremena. |
| **PROCEDURALNO ZNANJE**Proceduralno znanje u nastavi povijesti uključuje **poznavanje metoda prikupljanja, sređivanja i obrade podataka, znanje o** **načinima interpretacije** i **pisanja povijesnog** **eseja.** Prema tome proceduralno znanje *opskrbljuje učenike znanjima koja su im potrebna za rješavanje problema.* Rješavanje problema događa se u trenutku kada učenik *mora utvrditi način kojim će postići cilj*koji nikad ranije nije bio ostvaren. U nastavi povijesti to su dakle znanja potrebna da bi se u konačnici **napravilo malo povijesno istraživanje ili neki manje složen zadatak.** | **ODLIČAN** – učenik samostalno i točno analizira povijesni izvor ili historiografiju, od definiranja vrste izvora do podataka o vremenu nastanka izvora, autoru, razlogu zbog kojeg je izvor nastao, što je sadržaj izvora, do samostalnog uočavanja stava autora o pov. događaju/osobi**VRLO DOBAR -** uz minimalnu pomoć učitelja/učiteljice analizira pov. izvor, točno i strukturirano**DOBAR –** uz pomoć i vođenje učitelja/učiteljice analizira pov. izvor uz manje pogreške**DOVOLJAN –** uz dosta pogrešaka i uz veliku pomoć učitelja/učiteljice analizira pov. izvor**NEDOVOLJAN –** ni uz pomoć učitelja/učiteljice ne uspijeva analizirati povijesni izvor |

***Elementi vrednovanja umne mape***

***Elementi vrednovanja rada (PowerPoint prezentacije) i bodovna lista za ocjenjivanje***

|  |  |  |  |  |
| --- | --- | --- | --- | --- |
| elementi | 4boda | 3boda | 2 boda | 1bod |
| ***Struktura i opseg rada:*** * min 7 slajdova (ne uključujući naslovnu stranicu)
* naslov i podaci (na naslovnom slajdu: tema, razred, ime i prezime)
* uvod
* razrada
* zaključak
* literatura (navodi se na kraju rada, sadrži sve korištene izvore znanja korištene u pisanju rada: bibliografske jedinice, mrežne stranice, članke…**wikipedia** se ne priznaje kao relevantan i pouzdan izvor informacija!!)
 |   |   |   |   |
| ***Tekst:***prezentacija sadrži samo ključne natuknice: točnost podataka; pravopis i gramatička točnost… |   |   |   |   |
| ***Grafički prilozi:***tema je potkrijepljena odgovarajućim slikama, skicama i grafovima te drugim multimedijskim sadržajima; grafički prilozi moraju odgovarati temi; svi grafički prilozi trebaju biti imenovani, odnosno ispod treba pisati štopredstavlja koja fotografija, karta, tablica… |   |   |   |   |
| ***Estetski elementi:***dizajn, pozadina, animacije… |   |   |   |   |
| ***Ažurnost:***učenik/ca na vrijeme izvršava zadatak i poštuje rokove za izradu zadatka | 0 – zadatak nije predan2 - predano sa zakašnjenjem (izvan rokova, učenika/cu potrebno podsjećati na predaju zadaće)4 – predano na vrijeme |

Bodovna lista: 18-20 → odličan (5)

 15-17 → vrlo dobar (4)

 13-14 → dobar (3)

 10-12 → dovoljan (2)

 0-9 → nedovoljan (1)\*

\*Prezentacija skinuta s interneta – ocjena 1 (nedovoljan)

***Kriteriji za vrednovanje eseja u nastavi povijesti***

|  |  |  |  |  |
| --- | --- | --- | --- | --- |
| **Struktura eseja** | 4boda | 3boda | 2boda | 1bod |
| **Razrada** | Esej je jasno povezan s istraživačkim pitanjem, rad pokazuje visok stupanj sređenosti. | Esej je povezan s istraživačkim pitanjem, rad je sređen. | Esej je uglavnom povezan s istraživačkim pitanjem, rad je zadovoljavajuće razine sređenosti. | Esej je slabo povezan s istraživačkim pitanjem, rad je nepotpun i neujednačen u strukturi. |
| **Argumentacija** | Argumenti su precizno navedeni i utemeljeni na širokom spektru dokaza. | Argumenti su navedeni, s primjerenim dokazima.  | Argumenti su navedeni skromno, s dosta općenitih tvrdnji. | Rad sadržava tek poneki argument, nejasno su izraženi. |
| **Izbor riječi i struktura rečenice** | Dobar i originalan izbor riječi koji doprinosi uvjerljivosti rada. | Dobar izbor riječi koji doprinosi uvjerljivosti rada. | Odgovara zahtjevima zadatka. | Neujednačen.  |
| **Zaključak** | Jasno ističe ono što je bitno povezujući rad u zaokruženu cjelinu. | Na dobar način naglašava ono što je bitno.  | Uglavnom sadrži bitno, ali još na razini sažimanja iznesenih podataka. | Skraćena verzija navedenih podataka u tekstu.  |

|  |  |  |
| --- | --- | --- |
| **Element** | **Mogući bodovi za svaki predani zadatak/ zadaću** | **Konačna ocjena**  |
| AŽURNOST(učenik/ca na vrijeme izvršava zadatke i poštuje rokove za izradu zadataka/ zadaća; redovito je aktivan/a u sustavu Yammer i prati postavljanje novih nastavnih materijala) | 0 – zadatak nije predan2 - predano sa zakašnjenjem (izvan rokova, učenika/cu potrebno podsjećati na predaju zadaće)4 – predano na vrijeme | Zbroj dobivenih bodova iz elemenata ažurnosti i poštivanja kriterija svih zadataka tijekom virtualne nastave (prema ostvarenosti zadanih elemenata) |
| POŠTIVANJE KRITERIJA(poštivanje i praćenje uputa za izradu zadatka/zadaće; vjerodostojnost – učenik/ca samostalno izrađuje zadani zadatak; kvaliteta i uloženi trud u izradi zadatka/ zadaće – nije dopušteno prepisivanje) | 0 – nepoštivanje kriterija (u bilo kojem obliku: npr. prepisivanje, nepoštivanje uputa za izradu zadatka…)1 – nepotpuni zadatci, ali uz poštivanje navedenih kriterija 2 – potpuni, cjeloviti zadatci/zadaće, uz poštivanje navedenih kriterija |

***Kriteriji za vrednovanje i ocjenjivanje u nastavi na daljinu – nastava povijesti – ocjena iz aktivnosti***